Jo valmiiksi hankalan vuoden aloituksen jälkeen -
Deviä odotti nyt varsinainen lumivyöry.
Alahan selittää. Miten pilasit autosi kahdessa päivässä?
Olen syytön.
Riitelin yhden tytön kanssa, ja luulen, että tämä on viharikos.
Sinä ja sinun viharikoksesi.
Olitko sinä? -Mitä?
Tyhmä ämmä. -Äiti.
Se on reilu kysymys.
En tietenkään. Olen uhri.
Hän aloitti tyhmällä suunsoitollaan ja naamallaan.
Kuulostat syyttömältä.
Nalini, älä korjaa sitä. Devi ajelkoon häpeässään.
Hitto, pati. Miksi sinä aloitat?
Söit viimeisen vohvelin ja jätit tyhjän laatikon pakkaseen.
Lupaan, etten tehnyt mitään.
Se tyttö on hullu.
Autoon siitä. Menemme rehtorisi luo.
Jos puhut totta, tytön vanhemmat saavat maksaa.
Aiotko näyttää muijalle tupenrapinat? Asiaa!
Kuulitko, Margot?
Kun röttöilee Subarulle, saa puskurista.
Tervetuloa, herra Ramos, tohtori Vishwakumar.
Meillä on vakavia syytöksiä puitavana.
Rikossyytteitä pikemminkin.
Margot kuuluu telkien taakse kärryni turmelemisesta.
Olen pahoillani tapahtuneesta, rouva Grubbs.
Tyttäreni ei tärvelisi autoa. Hän on hyvätapainen nuori.
Hän uhkasi hiljattain tytärtäni väkivallalla.
Lapsesi huusi hänelle rivouksia miehen sukuelimistä.
Hän teki mitä?
Pyydän sitä anteeksi.
Silti tyttärelläsi on selkein motiivi.
Motiivi? Onko tämä Kova laki?
Pidän enemmän NCIS:stä, kiitos kysymästä.
Taidamme poiketa aiheesta.
Vannon, etten tehnyt sitä, rehtori.
Käsialani on paljon parempi.
Kuka tekee T:n viivan noin? -Ehkä antikristus?
Tapahtuiko se iltapäivällä?
Olin silloin tunnilla. En voinut tehdä sitä,
vaikka kuinka olisin halunnut.
Selvitämme asiaa, mutta minun puolestani saat mennä.
Mitä?
Valvontakameramme ovat 80-luvulta ja vartijamme on 80.
Ja Margot'n alibi pitää.
Miksi käytämme näin rikollista kieltä?
Minä tykkään CSI:stä.
Hän on selvästi syyllinen.
Olet mustasukkainen, koska Ben valitsi minut.
Hetkinen nyt. Onko tässä kyse Benistä?
Ben Grossista?
Sanoin ihan samaa.
Ikävä kertoa, mutta saat maksaa autosi korjauksen itse.
Mutta minähän olen uhri.
Niinkö? Mitä rivouksia huusit miesten sukuelimistä?
En mitään. En tiedä, mikä se on, enkä ole ikinä moista nähnyt.
Aikuisuus tarkoittaa vastuun ottamista omaisuudesta,
joten joudut käyttämään säästösi.
Ne ovat New Yorkin -matkaan.
Olisit miettinyt sitä ennen kuin tappelit Ben Grossista.
Oikeastiko?
Onko tuo lista? Rakastan listoja.
Liian moni tyttö haki jalkapallojoukkueeseen.
Joudun karsimaan. Saan varmasti potkun polveeni.
Robottitiimissä ei ole samanlaista ongelmaa.
Koska kukaan ei pysty potkimaan?
Ei.
No sekin, mutta lähinnä se, että tytöt eivät hae meille.
Eric on kai oikeassa. Olen erilainen. -Mitä tarkoitat?
Useimmat tytöt eivät pidä teknologiasta.
Oletko tosissasi?
Tytöt eivät jätä hakematta sen takia.
Tiimisi on inceleiden pesäke.
Eihän ole. Ericillä on vilkas seksielämä.
Hän ja Rosalia ovat muhinoineet kaikissa koulun vessoissa.
Hän kertoo siitä joka kokouksessa.
Naisia ei ehkä kiinnosta kuunnella sellaista.
Hetkinen nyt. Väitätkö sinä,
että tiimi, jonka kapteeni olen, on toksinen?
Pahoin pelkään. Kuten Losin joki.
Olet kymmenen minuuttia myöhässä. -Anteeksi, neiti Warner.
Autoni vandalisoitiin naisvihamielisesti. -En halua tietää, mitä tuo tarkoittaa.
Tämä on ensimmäinen virallinen tapaaminen viimeisenä vuotenasi.
Minulla on pieni aavistus siitä, mihin olet hakemassa.
Princetoniin!
Haetko aikaisin?
Varmasti. -Hyvä.
Kuulin, että et saa tohtori Keyesin suositusta.
Koska hän joutui vuoksesi sairaalaan.
Se ei ollut huippua,
mutta voin saada suosituksen muiltakin opettajilta.
Kuten herra Shapirolta…
Ei herra Shapirolta. Hän tahrii suosituskirjeensä kyynelillään.
Hyvä vinkki.
Kaikki menee varmasti hienosti. Tiedäthän, mitä on tulossa?
Matka New Yorkiin.
Joka vuosi neiti Warner vei priimusoppilaat -
tutustumaan New Yorkin alueen parhaisiin opinahjoihin.
En malta odottaa.
Hankin New York -paidankin sulautuakseni joukkoon.
Sitten meitä on kaksi.
Kampusvierailu on eduksi, joten matka parantaa mahdollisuuksiasi.
Tarvitsen enää etumaksusi varatakseni lippusi Kirkland Airilta.
Melkoista kitsastelua.
Etumaksusta piti sanomani. Minulla on se kyllä.
Pitää vain ensin hoitaa yksi ihan pieni juttu.
1100 dollaria.
Mitä? Oletko impannut pakokaasua?
Kyllä, mutta sen verran auton korjaaminen maksaa.
Mutta se syö kaikki rahani.
Parempaan en pysty. Vandaali käytti paljon tilaa.
Eikö sitä saisi pois suihkeella ja rätillä?
Ei. Maalin pitää olla oikea, ja Subarut on maahantuotuja.
Siitä tulee kallista.
Emmekö voisi vain hankkia ovea vanhasta rämästä ja käyttää sitä?
Rämävaihto käy helposti, mutta se maksaa noin kolme tonnia.
Pahus! Tiedätkö mitä?
Minun täytyy viedä autoni edullisemmalle korjaamolle.
Onnea yritykseen. Olemme kaupungin halvin lafka.
Siksi nimemme on "Halpa-Skeetin korjaamo ja solarium".
En odottanut sinua tänään. -Anteeksi yllätysvierailu.
Pinewoodsin lapset koe-esiintyvät Teen Hamiltoniin,
enkä kestä enää yhtäkään räppiä Federalistikirjoituksista.
Ajattelin, että tekisin täällä töitä. -Toki. Tiedätkö, mikä olisi paras huone?
Autotalli.
Ei kovia ääniä, eikä ilmavirta häiritse sinua.
Miksi käyttäydyt niin oudosti, pati?
Oletko panttivankina? Pelastan sinut. Suoritin netissä itsepuolustuskurssin.
Kamala, lopeta!
En ole panttivanki.
Len, tule ulos.
Hei vaan. Olen Len.
Kuka hitto olet? -Tässä on valkoinen poikaystäväni.
Näen kyllä, että hän on valkoinen. -Tekisinkö kaikille voikkarit?
Hei, kaverit. Minulla on huonoja uutisia.
En pääse matkalle. Joudun korjaamaan autoni.
Mitä? Ei.
Se vie kaikki kesätyörahani, jotka ansaitsin äitini toimistolla.
Tiedättekö, kuinka monta ällöttävää ihotautia näin?
Katsoin turhaan, kuinka sieraimesta puhkaistiin kysta.
Sinun täytyy tulla.
Etkö voi jättää "tyhmää ämmää" autoon?
Sanoisiko toksisen maskuliinisuuden kannattaja noin?
Eikö äitisi voisi lainata?
Hänen mielestään se on liikaa. -Mälsää.
Margot on pilannut kaiken, mitä toivoin vikalta vuodelta.
Eikä hän joudu kärsimään.
Harmi. Tiedän, kuinka raskasta… Nami.
Hyvät naiset, minulla on ilmoitusasiaa.
Jätän Trentin taakseni,
ja tuo tirisevä lihakimpale on seuraava ateriani.
Ethan? Oikeastiko?
Onhan hän kuuma, mutta hän on myös aika nilkki.
Entä Trent? Et voi vain luopua hänestä.
Hän ei halua olla kanssani. Hän teki sen selväksi.
Ja Dua Lipan sanoin:
"Paras tapa päästä yli yhdestä on mennä toisen alle."
Sanat eivät mene noin. -Kyllähän. Se on hänen sääntönsä.
Ja katso nyt Ethania.
Hän on kaunis, vaarallinen -
ja tuuli tuntuu hyväilevän häntä kaikkialla.
Se vaikuttaa mahdottomalta, mutta näen sen.
Kannatan suunnitelmaasi ihmisenä, jonka vika vuosi meni jo ketuilleen.
Seuraa sydäntäsi ennen kuin joku lortto vie miehesi.
Kiitos. Kai.
Mikä limsa on seksikkäin?
Squirt.
Voi luoja. Olenko nyt jätkä? Kuka oikein olen?
Palaan pian.
Hei, Ben. Ihan tiedoksesi, että tapailet psykopaattia.
Ei olisi eka kerta.
Tiedät kai, että tyttöystäväsi tuhosi autoni?
Eikä tuhonnut. -Tietenkin tuhosi.
Kuka muu tässä koulussa vihaa minua?
Älä vastaa.
Hän sanoi, ettei tehnyt sitä. Uskon häntä.
Miksi joku satunnainen hiippari tärvelisi autoni,
eikä tyttö, joka vihaa minua?
Olet fiksumpi.
Devi, mitä oikein haluat? -Vastauksen, miksi olet hänen kanssaan.
Miten voit tapailla ihmistä, joka satuttaa minua? Etkö välitä minusta?
Tiedän, että et välitä sillä tavalla, mutta luulin meitä ystäviksi.
Me olemme ystäviä, mutta mitä haluat, että teen? Eroanko tyttöystävästäni?
Sanon vain, etten antaisi kenenkään tehdä noin sinulle.
En tiedä, mitä sanoa.
Mieti sitä New Yorkin -matkalla, johon minulla ei ole enää varaa.
Kiitä Margot'a siitä.
Laillistettuna doulana tehtäväni on tukea häntä.
Siksi olin poissa eilen.
Anteeksi, neiti Nuni?
Kuulin sattumalta kauniin tarinasi.
Saitko sattumoisin sijaista eilisille tunneillesi?
Sijaista?
Minutko korvaisi mikä tahansa tutkinnollinen, hiilipohjainen eliö?
Voi lapsi pieni, enpä oikein usko.
Kiitos, neiti Nuni. -Ole hyvä, outo tyttö.
Kas, kas.
Vastoin Margot'n alibia, eilen ei ollut oppituntia.
Kuka nyt on tyhmä ämmä?
Onko sinulla poikaystävä?
Älä näytä niin järkyttyneeltä. Olen selvästi GMILF.
Rauhoituhan nyt.
Mietin, miksi pidit hänet salassa. -Koska se on häpeällistä.
Minun ei sovi heilastella Carrie Bradshaw'n tapaan.
Minun pitäisi surra miesvainajaani. Carrie Bradshaw'n tapaan.
Juonipaljastus.
Miehesi kuoli 20 vuotta sitten. Kukaan ei tuomitse sinua.
Syytä olisi. Kunnialliset lesket elävät elämänsä yksin.
Äitini oli leski 22-vuotiaasta 104-vuotiaaksi.
Niin se kuuluu tehdä. -Niinkö?
Lesken pitäisi omistaa aikansa lapsenlapsilleen.
Ei sekaantua hopeakettuun, jolla on Ferrari.
Onko Lenillä Ferrari?
Hän kävi koeajolla.
Hänellä on yhä myyjän käyntikortti lompakossaan.
Nyt kun suhteemme paljastui, päätän sen.
Älä kerro Nalinille. -En kerro.
Eihän sinun tarvitse erota hänestä.
En koskaan pyytäisi sitä, toisin kuin eräät perheessä.
Kenestä oikein puhut?
Kielsit Manishia tulemasta käymään.
Ei kuulosta minulta.
Olen aina pitänyt Manishista.
Toki.
Sanon vain, että seuran kaipuu ei ole häpeällistä.
Perhe tukisi sinua, jos vain antaisit. Haluamme vain, että olet onnellinen.
Maistuisiko klubbailu?
Klubivoileipiä.
Nirmy rakastaa sanaleikkejäni.
Hei.
Mitä teet?
En mitään. Pieni sivuprojekti vain.
Siistiä.
Tiedäthän, että voit kertoa minulle mitä vain?
Viimeisen kerran.
Kellosi ei tee ranteestasi heikon näköistä.
En minä sitä tarkoita.
Kiitos kuitenkin, kun kerroit.
Tarkoitan, että jos tärvelit Devin auton, voit kyllä kertoa.
Luuletko, että minä tein sen?
En, mutta sinulla oli hyvä syy. Ymmärtäisin sen kyllä.
Miten voit luulla,
että tärvelisin eksäsi auton?
Ehkä, koska olit vihainen ja sinulla on rajattomasti maalia -
ja murskaat juuri raivoissasi tavaroita.
Mitä? En raivoa. Nämä ovat mosaiikkiani varten.
Se on kyllä kaunis.
Niin on.
Kun mietin hieman, minusta tuntuu, että luotat Deviin enemmän kuin minuun.
En luota.
Siltä se kuulostaa.
Olen tyttöystäväsi. Tiedät kyllä, etten ole rikollinen.
Margot Ramos rehtorin kansliaan.
Kuulitteko?
Suloisen koston ääni.
Mitä teit?
Margot'lle koittaa pian lähtöpassit. -Hyvin sanottu.
Kiitos. Panostin sii… -Hiljaa.
Miten menee, Ethan? Siisti mustelma.
Joo, kaaduin.
Vau, olet hullu.
Hola, clase!
Tänään jatkamme oppituntia eläimistä.
Ethan, kirjoittaisitko taululle, mitä lemmikkejä sinulla on?
Ei kiitos. -Kirjoita nyt vain.
Hän on niin kärsivä.
En malta odottaa, että pääsen avaamaan hänet -
ja tutkimaan kätkettyjä aarteita.
Pinnan alla taitaa olla aika hiljaista.
Mieti vielä. Hänellä on kilpikonnia.
Hetkinen nyt.
Kirjoittiko Ethan T-kirjaimensa kuten Margot?
TYHMÄ ÄMMÄ
Hei, Ethan. Kyssäri.
Kirjoititko sattumoisin autoni oveen "tyhmä ämmä"?
Oliko se sinun autosi?
Luulin sitä rva Diazin autoksi. Sain häneltä nelosen.
Tyhmä ämmä.
En español, Ethan. -Anteeksi.
Perra estúpida.
Devi, haukuit väärää puuta.
Ethan tärveli Subukan.
Margot oli sittenkin syytön.
Ay, dios mío.
Sain tietää, että valehtelit minulle päin naamaa siitä,
että olit eilen tunnilla.
Valehtelitko?
Anteeksi, rehtori Grubbs. En halunnut vaikuttaa syylliseltä.
Se ei tarkoita, että olen syyllinen.
Miksi sinä olet täällä? Etkö ole aiheuttanut tarpeeksi ongelmia?
Nti Ramosia saattaa odottaa erottaminen.
Mitä? Ei.
Ben, vannon, etten tärvellyt…
Hän ei tehnyt sitä. Se ei ollut hän. Margot on syytön.
Mitä?
Minä mokasin. Sori siitä.
Mutta keksin, kuka se on. Se oli… -Ei.
En halua kuulla.
Mitä? Tämä on totta.
Devi, ei!
Olet tuhlannut liikaa aikaani.
Voisimmeko selvitä yhdestä päivästä ilman loitsimaasi draamaa?
Kuten sanoin, Margot. Uskoin sinua koko ajan.
Kiitos käynnistä.
Totta kai.
Margot, olen tosi pahoillani. Toivottavasti voimme nauraa tälle joskus.
Ehkä ei tänään.
Hei. Onko tämä tiedekerho?
Olen Fabiola. Olen robottitiimin kapteeni.
Halusin sanoa, että etsimme uusia jäseniä, jos jotakuta kiinnostaa.
Aikatauluni on tiukka, mutta ehkä mahdutte mukaan.
Et sinä, Gerard. Toivoin löytäväni luonnontieteistä pitäviä naisia.
Kiitos tiedosta, mutta taidamme jättää väliin.
Kuulin hiljattain huhuja -
kerhon antifeministisestä tunnelmasta.
Se ei ole niin hirveä kuin väitetään. Nainen on sen johdossa.
Olitko johdossa maanantaina? Silloin oli hirveää.
Tiedätkö edes, mikä emolevy on?
En, mutta haluan oppia.
En tiedä. Tämä lauma liikkuu tappotahtia.
Et ehkä pysy isojen koirien perässä!
Anteeksi. Lopettaisitteko haukkumisen?
Sahataanpa tämä pehmolelu puoliksi.
Aika raskauttavaa.
Vaikka robotiikka on kivaa,
kukaan ei halua kuunnella haisevien kaulapartojen pätemistä.
Ymmärrän, mutta jos joku teistä on kiinnostunut robotiikasta,
lupaan muuttaa kerhoni kulttuuria tai sammua yrittäessäni.
Hei.
Aika hullu päivä.
Olen pahoillani sekaannuksesta Margot'n kanssa.
Tuntuu pahalta, mutta…
Kuule, Devi. Margot pyysi, etten puhu kanssasi enää.
Mitä?
Tapahtunut loukkasi häntä. Aion kunnioittaa sitä.
Etkö aio enää puhua minulle?
Se oli väärinkäsitys. Älä viitsi.
Pahoittelen.
Yhdessä päivässä -
Devi menetti sekä lentolippunsa että ystävän,
ja siihen oli vain yksi syypää.
Hei, munanöyhtä.
Mitä…
Saat tämän, kun olet korjannut autoni.
Minulla on noita neljä lisää kotona. -Sitten hakkaan sinut kuoliaaksi tällä.
Et voi tärvellä toisten omaisuutta.
Voi jehna. Anteeksi.
Niin oletkin,
ellet hoida autoani priimakuntoon heti.
Sen on parasta säihkyä, kultsi.
Kuulostat sopranokselta.
Minua kutsutaan Hullu-Deviksi syystä. Haluatko tietää, miksi?
En.
Korjaa autoni, ääliö.
Mitä kuuluu, Devi? -Hei, Paxton.
Mitä? Paxton? -En ehdi jutella. Kiire haastatteluun.
Mitä te teette?
Teimme robotin, joka vääntää nännejä.
Oletko tosissasi?
Nännini!
Tiedätkö, millaisina meitä pidetään?
Siisteinä neroina, jotka ovat tietämättään kuumia?
Ei todellakaan, ikinä.
Meitä pidetään sisäänlämpiävinä dorkina, jotka ovat tylyjä naisille.
Emme ole tylyjä.
Muut tyttökandidaatit eivät ole olleet veroisiamme.
Mitä tarkoitat?
Jos kerran pidät itseäsi parempana,
kertoisitko minulle, mikä SIFT-algoritmi on?
Tiedänhän minä.
Kerro sitten.
Kun kerran olet robotiikan asiantuntija, jolla ei ole mitään opittavaa.
En tiedä. Okei? Olen idiootti. Senkö haluat kuulla?
Miksi väheksyt minua näin?
Antaakseni opetuksen.
Tästä lähtien kerho ei enää ole toksisen betamaskuliinisuuden sakokaivo.
Olemme kutsuvia ja osallistavia,
emmekä enää tee robotteja, joiden ainoa tarkoitus on kouria!
Ehkä väki voisi myös kokeilla deodoranttia.
Kyllä!
Tästä tulee löyhkätön vyöhyke. Onko selvä?
Toivottakaa Michelle tervetulleeksi. Hän -
tulee mukaan?
Se olisi mukavaa.
Hei!
Onko nälkä? Kävin Franco'sissa.
Toitko valkosipulileipää? -Toin. En halunnut mellakkaa kodissani.
Kävitkö Franco'sissa? Se on toisella puolella kaupunkia.
Sinähän pidät Antonio'sista.
Niin pidänkin, mutta tiedän, että pidät Franco'sin zitistä.
Aivan niin. Koska välitämme sinusta, emmekä tuomitsisi onneasi.
Ei se ole niin vakavaa. Pastaa se vain on.
Minulla on kerrottavaa.
Tiedän, että pidätte minua moraalin tukipilarina,
lähestulkoon jumalana,
mutta olen vain nainen.
Nainen, jolla on tarpeita. Tiedoksenne, että tapailen erästä miestä.
Mitä?
Hän on valkoinen mies nimeltä Len. -Ihonväriä ei tarvitse mainita.
Olemme käyneet salaa lounaalla ilman esiliinaa.
Noin. Totuus on paljastunut. Hylätkää minut, jos täytyy.
Onneksi olkoon, mami. -Antaa palaa, pati.
Ihanko totta? Ettekö pidä minua porttona?
Voi, emme, Nirmala-mami. Olet nainen, joka ansaitsee hyvää seuraa.
Sanoinhan.
Kiitos.
Hän ajoi kerran Ferraria.
ETHAN TÄSSÄ. OLEN ULKONA.
Hei.
Hei itsellesi.
No niin.
Annanko avaimeni, jotta voit viedä auton korjaamolle?
Korjaamolle?
Ostin vain suihketta.
Suihketta?
Paljonko se maksoi?
Kolmetoista taalaa. -Hitto, Skeeter. Kelvoton paskiainen.
Olet siis ilkeä.
En ole. Uskon vain oikeuteen.
Minulle ei ole koskaan huudettu sillä tavalla.
Sitä on vaikea uskoa. -Se oli aika kuumaa.
Että mitä, paha poju?
Kun huusit minulle, mietin, että:
"Hitto. Devi on aika kuuma."
Kiitos.
Devi, ei. Mitä sinä teet? Emme voi tykätä tästä hunsvotista.
Hän on ystäväsi ihastus.
Voi hitto.
Tekstitys: Eveliina Niemi